Komisjoni direktiiv 2002/97/EÜ,

16. detsember 2002,

millega muudetakse lisasid nõukogu direktiivides 86/362/EMÜ, 86/363/EMÜ ja 90/642/EMÜ teraviljas, loomses toidus ja teatavates taimsetes toiduainetes, sealhulgas puu- ja köögiviljas sisalduvate ja nende pinnal esinevate pestitsiidide (2,4-D, triasulfuroon ja tifensulfuroonmetüül) jääkide piirnormide kehtestamise kohta

(EMPs kohaldatav tekst)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 24. juuli 1986. aasta direktiivi 86/362/EMÜ teraviljas ja selle pinnal leiduvate pestitsiidide jääkidele piirnormide kehtestamise kohta, [1] viimati muudetud komisjoni direktiiviga 2002/79/EÜ, [2] eriti selle artiklit 10,

võttes arvesse nõukogu 24. juuli 1986. aasta direktiivi 86/363/EMÜ loomsetes toitudes sisalduvate ning nende pinnal esinevate pestitsiidide jääkide piirnormide määramise kohta, [3] viimati muudetud direktiiviga 2002/79/EÜ, eriti selle artiklit 10,

võttes arvesse nõukogu 27. novembri 1990. aasta direktiivi 90/642/EMÜ taimsetes toiduainetes, sealhulgas puu- ja köögiviljas sisalduvate ning nende pinnal esinevate pestitsiidide jääkide piirnormide määramise kohta, [4] viimati muudetud direktiiviga 2002/79/EÜ, eriti selle artiklit 7,

võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, [5] viimati muudetud komisjoni direktiiviga 2002/81/EÜ, [6] eriti selle artikli 4 lõike 1 punkti f,

ning arvestades järgmist:

(1) Toimeained 2,4-D, triasulfuroon ja tifensulfuroonmetüül, (edaspidi "kõnealused toimeained"), kanti komisjoni direktiividega 2001/103/EÜ, [7] 2000/66/EÜ [8] ja 2001/99/EÜ [9] direktiivi 91/414/EMÜ I lisasse kasutamiseks herbitsiididena, täpsustamata eritingimusi, mis mõjutavad põllukultuure, mida võib töödelda kõnealuseid toimeaineid sisaldavate taimekaitsevahenditega.

(2) Kõnealuste toimeainete kandmisel direktiivi 91/414/EMÜ I lisasse võeti aluseks kavandatud kasutuste kohta esitatud teabe hinnang. Mõned liikmesriigid on esitanud kõnealuste kasutustega seotud teavet vastavalt direktiivi 91/414/EMÜ artikli 4 lõike 1 punktile f. Olemasolev teave on läbi vaadatud ning see on piisav teatavate jääkide piirnormide kindlaksmääramiseks.

(3) Kui ei ole kehtestatud ühenduse piirnormi või ajutist jääkide piirnormi, peavad liikmesriigid enne kõnealuseid toimeaineid sisaldavate taimekaitsevahendite lubamist kehtestama ajutised siseriiklikud piirnormid vastavalt direktiivi 91/414/EMÜ artikli 4 lõike 1 punktile f.

(4) 91/414/EMÜ I lisasse kantud kõnealuste toimeainetega seotud teaduslikest ja tehnilistest hinnangutest koostati komisjoni ettekanne. 2,4-D osas lõpetati ettekande koostamine 2. oktoobril 2001, triasulfurooni osas 13. juulil 2000 ja tifensulfuroonmetüüli osas 29. juunil 2001. Ettekannetes määrati 2,4-D aktsepteeritavaks päevadoosiks (ADI) 0,05 mg kehamassi kg kohta päevas, triasulfuroonile 0,01 mg kehamassi kg kohta päevas ja tifensulfuroonmetüüli 0,01 mg kehamassi kg kohta päevas. Tarbijate eluaegset kokkupuutumist toiduainetega, mida on kõnealuste toimeainetega töödeldud, on hinnatud ja mõõdetud vastavalt Euroopa Ühenduse protseduurireeglitele. Samuti on arvestatud Maailma Tervishoiuorganisatsiooni poolt avaldatud juhiseid [10] ja taimede teaduskomitee arvamust [11] kasutatava metoodika osas. On jõutud järeldusele, et kavandatud jääkide piirnormid ei põhjusta kõnealuste aktsepteeritavate päevadooside ületamist. Kõnealuste toimeainete direktiivi 91/414/EMÜ I lisasse kandmisele eelnenud hindamiste ja arutluste käigus ei täheldatud nende ainete puhul ägedat toksilist mõju, mis nõuaks akuutse standarddoosi kehtestamist.

(5) Tarbijate nõuetekohaseks kaitsmiseks kokkupuute eest saadustes sisalduvate ja nende pinnal esinevate selliste jääkidega, mille jaoks ei ole luba antud, on asjakohane kehtestada kõikide nõukogu direktiividega 86/362/EMÜ, 86/363/EMÜ ja 90/642/EMÜ hõlmatud toodete puhul ajutiseks jääkide piirnormiks analüütiliselt määratud alammäär.

(6) Jääkide ajutiste piirnormide kehtestamine ühenduse tasandil ei takista liikmesriike kehtestamast jääkide ajutisi piirnorme vastavalt direktiivi 91/414/EMÜ artikli 4 lõike 1 punktile f ja VI lisale. Neli aastat on piisav periood kõnealuste toimeainete kasutuse väljaarendamiseks. Selle perioodi möödudes peaksid jääkide ajutised piirnormid muutuma jäävateks.

(7) Ülalöeldut arvestades tuleks vastavalt muuta direktiivide 86/362/EMÜ, 86/363/EMÜ ja 90/642/EMÜ lisasid.

(8) Käesoleva direktiivi eelnõud tutvustati Maailma Kaubandusorganisatsioonis ja saadud kommentaare arvestati direktiivi lõplikul koostamisel. Komisjon selgitab neile edastatud heakskiidetud andmete alusel, kas mõnede pestitsiidide/põllukultuuride kombinatsioonide puhul on võimalik määrata kindlaks jääkide piirnorm impordi jaoks.

(9) Käesolev direktiiv on kooskõlas toiduahela ja loomatervishoiu alalise komitee seisukohtadega,

ON VASTU VÕTNUD KÄESOLEVA DIREKTIIVI:

Artikkel 1

Järgnevad pestitsiidijääkide piirnormid lisatakse direktiivi 86/362/EMÜ II lisa A osasse:

"Pestitsiidide jääk | piirnorm mg/kg |

2,4-D (2,4-D ja tema estrid väljendatuna kui 2,4-D) | 0,05 teravili |

triasulfuroon | 0,05 teravili |

tifensulfuroonmetüül | 0,05 teravili |

Artikkel 2

Järgnevad pestitsiidijääkide piirnormid lisatakse direktiivi 86/363/EMÜ II lisa B osasse:

"Pestitsiidide jääk | Piirnorm (mg/kg) |

Liha (sh rasva), lihavalmististe, rupsi ja loomarasva puhul, mis on loetletud I lisas järgnevate koondnomeklatuuri koodide all 0201, 0202, 0203, 0204, 02050000, 0206, 0207, ex0208, 020900, 0210, 160100 ja 1602 | Piima ja piimatoodete puhul, mis on loetletud I lisas järgnevate koondnomeklatuuri koodide all 0401, 0402, 040500 ja 0406 | Värskete koorega munade, linnumunade ja rebude puhul, mis on loetletud I lisas järgnevate koondnomeklatuuri koodide all 040700 ja 0408 |

2,4-D | Neerud (v.a linnud) 1 Muud 0,05 | 0,01 | 0,01 |

Artikkel 3

Käesoleva direktiivi lisas antud piirmäärad kõnealustele toimeainetele lisatakse direktiivi 90/642/EMÜ II lisale.

Artikkel 4

Liikmesriigid jõustavad käesoleva direktiivi täitmiseks vajalikud õigusnormid hiljemalt 30. juunil 2003. Liikmesriigid teatavad sellest viivitamata komisjonile.

Liikmesriigid kohaldavad neid norme alates 1. juulist 2003.

Kui liikmesriigid need normid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

Artikkel 5

Käesolev direktiiv jõustub kahekümnendal päeval pärast Euroopa Ühenduste Teatajas avaldamist.

Artikkel 6

Käesolev direktiiv on adresseeritud liikmesriikidele.

Brüssel, 16. detsember 2002

Komisjoni nimel

komisjoni liige

David Byrne

[1] EÜT L 221, 7.8.1986, lk 37.

[2] EÜT L 291, 28.10.2002, lk 1.

[3] EÜT L 221, 7.8.1986, lk 43.

[4] EÜT L 350, 14.12.1990, lk 71.

[5] EÜT L 230, 19.8.1991, lk 1.

[6] EÜT L 276, 12.10.2002, lk 28.

[7] EÜT L 313, 30.11.2001, lk 37.

[8] EÜT L 276, 28.10.2000, lk 35.

[9] EÜT L 304, 21.11.2001, lk 14.

[10] Juhised pestitsiidijääkide toidu kaudu omandamise hindamiseks (läbi vaadatud), koostatud GEMS/Food Programmeì poolt koostöös pestitsiidijääkide Codexì komiteega, avaldatud Maailma Tervishoiuorganisatsiooni poolt 1997. aastal (WHO/FSF/FOS/97.7).

[11] Taimede teaduskomitee arvamusavaldus, mis puudutab nõukogu direktiivide 86/362/EMÜ, 86/363/EMÜ ja 90/642/EMÜ lisade muutmist (Taimede teaduskomitee arvamusavaldus 14. juulist 1998) (http://europa.eu.int/comm/dg24/health/sc/scp/out21_en.html).

--------------------------------------------------

LISA

"Rühmad ja üksiktoodete näited, mille suhtes kohaldatakse jääkide piirnorme | Pestitsiidide jäägid ja jääkide piirnormid (mg/kg) |

triasulfuroon | tifensulfuroonmetüül | 2,4-D (2,4-D ja selle estrite segu väljendatud 2,4-D-na) |

1.Puuvili, värske, kuivatatud või kuumtöötlemata, külmutatud, suhkrulisandita; pähklid | 0,05 | 0,05 | 0,05 |

i)TSITRUSVILJAD

Greipfruudid | | | |

Sidrunid | | | |

Laimid | | | |

Mandariinid (sh klementiinid ja samalaadsed hübriidid) | | | |

Apelsinid | | | |

Pomelod | | | |

Muud | | | |

ii)PÄHKLIPUU VILJAD (koortega või koorteta)

Mandlid | | | |

Parapähklid | | | |

Kašupähklid | | | |

Kastanid | | | |

Kookospähklid | | | |

Sarapuupähklid | | | |

Makadaamiapähklid | | | |

Pekaanipähklid | | | |

Piiniapähklid | | | |

Pistaatsiad | | | |

Kreeka pähklid | | | |

Muud | | | |

iii)ÕUNVILJAD

Õunad | | | |

Pirnid | | | |

Küdooniad | | | |

Muud | | | |

iv)LUUVILJAD

Aprikoosid | | | |

Kirsid | | | |

Virsikud (sh nektariinid ja samalaadsed hübriidid) | | | |

Ploomid | | | |

Muud | | | |

v)MARJAD JA VÄIKESED PUUVILJAD

a)Laua- ja veiniviinamarjad

Lauaviinamarjad | | | |

Veiniviinamarjad | | | |

b)Maasikad (v.a metsmaasikad) | | | |

c)Koguviljad (v.a metsamarjad)

Murakad | | | |

Põldmurakad | | | |

Logani murakad | | | |

Vaarikad | | | |

Muud | | | |

d)Muud marjad (v.a metsmarjad)

Mustikad | | | |

Jõhvikad | | | |

Sõstrad (punased, mustad ja valged) | | | |

Karusmarjad | | | |

Muud | | | |

e)Looduses kasvavad marjad ja viljad | | | |

vi)MITMESUGUST

Avokaadod | | | |

Banaanid | | | |

Datlid | | | |

Viigimarjad | | | |

Kiivid | | | |

Kääbusapelsinid | | | |

Litšid | | | |

Mangod | | | |

Oliivid | | | |

Kannatuslille viljad | | | |

Ananassid | | | |

Granaatõunad | | | |

Muud | | | |

2.Köögiviljad, värsked või kuumtöötlemata, külmutatud või kuivatatud | 0,05 | 0,05 | 0,05 |

i)JUUR- JA MUGULVILJAD

Söögipeet | | | |

Porgand | | | |

Juurseller | | | |

Mädarõigas | | | |

Maapirn | | | |

Pastinaak | | | |

Juurpetersell | | | |

Redis | | | |

Aed-piimjuur | | | |

Maguskartul | | | |

Kaalikas | | | |

Naeris | | | |

Jamss | | | |

Muud | | | |

ii)SIBULKÖÖGIVILJAD

Küüslauk | | | |

Sibul | | | |

Šalott | | | |

Talisibul | | | |

Muud | | | |

iii)VILIKÖÖGIVILJAD

a)Maavitsalised

Tomatid | | | |

Piprad | | | |

Baklažaanid | | | |

Muud | | | |

b)Kõrvitsalised – söödav koor

Kurgid | | | |

Kornišonid | | | |

Kabatšokid | | | |

Muud | | | |

c)Kõrvitsalised – mittesöödav koor

Melonid | | | |

Patissonid | | | |

Arbuusid | | | |

Muud | | | |

d)Suhkrumais | | | |

iv)KAPSASKÖÖGIVILJAD

a)Õisik-kapsad

Spargelkapsas | | | |

Lillkapsas | | | |

Muud | | | |

b)Peakapsad

Rooskapsas | | | |

Peakapsas | | | |

Muud | | | |

c)Lehtkapsad

Hiina kapsas | | | |

Lehtkapsas | | | |

Muud | | | |

d)Nuikapsas | | | |

v)LEHTKÖÖGIVILJAD JA VÄRSKED MAITSETAIMED

a)Salat ja sarnased

Salatkress | | | |

Põldkännak | | | |

Salat | | | |

Eskariool | | | |

Muud | | | |

b)Spinat ja sarnased

Spinat | | | |

Lehtpeet (mangold) | | | |

Muud | | | |

c)Ürt-allikkerss | | | |

d)Salatsigur | | | |

e)Maitsetaimed

Aed-harakputk | | | |

Murulauk | | | |

Petersell | | | |

Lehtseller | | | |

Muud | | | |

vi)KAUNVILJAD (värsked)

Oad (kaunadega) | | | |

Oad (kaunadeta) | | | |

Herned (kaunadega) | | | |

Herned (kaunadeta) | | | |

Muud | | | |

vii)VARSKÖÖGIVILJAD (värsked)

Spargel | | | |

Hispaania artišokk | | | |

Seller | | | |

Apteegitill | | | |

Artišokk | | | |

Porrulauk | | | |

Rabarber | | | |

Muud | | | |

viii)SEENED

a)Kultuurseened | | | |

b)Looduses kasvavad seened | | | |

3.Kaunviljad | 0,05 | 0,05 | 0,05 |

Oad | | | |

Läätsed | | | |

Herned | | | |

Muud | | | |

4.Õliseemned | 0,05 | 0,05 | 0,1 |

Linaseemned | | | |

Maapähklid | | | |

Mooniseemned | | | |

Seesamiseemned | | | |

Päevalilleseemned | | | |

Rapsiseemned | | | |

Sojaoad | | | |

Sinepiseemned | | | |

Puuvillaseemned | | | |

Muud | | | |

5.Kartul | 0,05 | 0,05 | 0,05 |

Varajane kartul | | | |

Söögikartul | | | |

6.Tee (Kuivatatud lehed ja varred, fermenditud või mitte, Camellia sinensis) | 0,1 | 0,1 | 0,1 |

7.Humal (kuivatatud), sh humalakäbi graanulid ja kontsentreerimata pulber | 0,1 | 0,1 | 0,1 |

--------------------------------------------------